
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1354 

1 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα για την απόκτηση εργασιακής εμπειρί¬ 
ας (δίαρβ) στις Υπηρεσίες του Οργανισμού Απα¬ 
σχόλησης Εργατικού Δυναμικού (Ο.Α.Ε.Δ). Τροπο¬ 
ποίηση και συμπλήρωση του προγράμματος 1 

Υλοποίηση προγράμματος επαγγελματικής κατάρ¬ 
τισης (ΛΑΕΚ) υλοποιούμενο από φορείς εκπρο¬ 
σώπησης εργοδοτών για εργαζόμενους σε μικρές 

επιχείρησης έτους 2007. 2 

Τροποποίηση-συμπλήρωση της με υπ’ αριθμ. 2207/ 
32/10.7.2007 απόφασης του Δ.Σ. του Οργανι¬ 
σμού με την οποία είχε εγκριθεί η με υπ’ αριθμ. 
393/18/3.7.2007 απόφαση της Επιτροπής Διαχείρι¬ 
σης του ΛΑΕΚ, σχετικά με το «Ειδικό Πρόγραμμα 
Ολοκληρωμένης Παρέμβασης για 600 ανέργους 
το ανώτερο που θα προσληφθούν στην επιχεί¬ 
ρηση «ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ Α.Ε.»... 3 


ΑΠΟΦΑΣΕΙ Σ 

Αριθμ. 2211/32 (1) 

Πρόγραμμα για την απόκτηση εργασιακής εμπειρίας 
(δίαρο) στις Υπηρεσίες του Οργανισμού Απασχόλη¬ 
σης Εργατικού Δυναμικού (Ο.Α.Ε.Δ). Τροποποίηση και 
συμπλήρωση του προγράμματος. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 
Β.τουν. 2336/1995, άρθροΐθ 
Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ.7, άρθρο 8 παρ. 2 εδ. 
ΙΔ, άρθρο 9 παρ.2 εδ. ΙΔ 

2. Τις υπ’ αριθμ 212/21/14.9.2004, 2/1/4.1.2005 και 
34/6/8.2.2005,109/19/11.4.2006,19/1/9.1.2007, 212/13/3.4.2007 
αποφάσεις της Επιτροπής διαχείρισης του ΛΑΕΚ (σχε¬ 
τικές οι υπ’ αριθμ 2280/33/14.9.2004 και 661/8.3.2005, 
1062/16/11.4.2006, 84/1/9.1.2007, 936/17/3.4.2007 αποφάσεις 
του Δ.Σ του ΟΑΕΔ) σύμφωνα με τις οποίες εγκρίθηκε 
και τροποποιήθηκε η υλοποίηση προγράμματος από¬ 
κτησης εργασιακής εμπειρίας (δΐαρβ) στις υπηρεσίες 


του Οργανισμού Απασχόλησης Εργατικού Δυναμικού και 
στη συνέχεια παρατάθηκε για χρονική περίοδο δώδεκα 
(12) μηνών. 

3. Την υπ’ αριθμ. 394/18/3.7.2007 απόφαση της Επιτρο¬ 
πής Διαχείρισης του ΛΑΕΚ 

4. Τη γνώμη των μελών του, αποφασίζει: 

Την τροποποίηση της υπ’ αριθμ. 19/1/9.1.2007 απόφα¬ 
σης της Επιτροπής Διαχείρισης του ΛΑΕΚ (σχετική η υπ’ 
αριθμ. 84/1/9.1.2007 απόφαση του Δ.Σ του ΟΑΕΔ (ΦΕΚ 
88Β/30.1.2007)), ως προς το σημείο Α, που αφορά στο 
κεφάλαιο του προγράμματος απόκτησης Εργασιακής 
Εμπειρίας (δίαρβ) στις Υπηρεσίες του ΟΑΕΔ και συ¬ 
γκεκριμένα στην παράταση για δώδεκα (12) μήνες μέχρι 
χιλίων διακοσίων (1200) ατόμων από τα οποία διακόσια 
(200) στους Φορείς των Κοινωνικών Εταίρων. 

Η δαπάνη καλύπτεται από τα αποθεματικά του 
ΛΑΕΚ και για το δίαρβ στις Υπηρεσίες του ΟΑΕΔ είναι 
7.000.000 ευρώ ενώ για τα διακόσια άτομα στους Φο¬ 
ρείς των Κοινωνικών Εταίρων είναι 1.425.600 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2007 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

-♦- 

Αριθμ. 2285/33 (2) 

Υλοποίηση προγράμματος επαγγελματικής κατάρτι¬ 
σης (ΛΑΕΚ) υλοποιούμενο από φορείς εκπροσώπη¬ 
σης εργοδοτών για εργαζόμενους σε μικρές επιχεί¬ 
ρησης έτους 2007. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 & 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ.7, άρθρο 8 παρ. 2 εδ. 
ΙΔ, άρθρο 9 παρ. 2 εδ. ΙΔ. 

2. Την υπ’ αριθμ. 498/19/10.7.2007 απόφαση της Επι¬ 
τροπής Διαχείρισης του ΛΑΕΚ 

3. Τη γνώμη των μελών του, αποφασίζει: 

1. Την υλοποίηση προγράμματος επαγγελματικής κα¬ 
τάρτισης ΛΑΕΚ για εργαζόμενους σε μικρές επιχειρή¬ 
σεις έτους 2007 ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΙΣΑΓΩΓΗ 

Με στόχο να διευρυνθούν οι ευκαιρίες κατάρτισης των 
εργαζομένων στις μικρές επιχειρήσεις (1-25 εργαζόμε¬ 
νοι) η Επιτροπή Διαχείρισης του ΛΑΕΚ με τη υπ’ αριθμ. 
498/19/10.7.2007 απόφασή της κατήρτισε πρόγραμμα επαγ¬ 
γελματικής κατάρτισης και εκπαίδευσης υλοποιούμενο 
από φορείς εκπροσώπησης των εργοδοτών για μικρές 
επιχειρήσεις οι οποίες απασχολούν 1 - 25 εργαζόμενους, με 
τον διακριτικό τίτλο «ΠΡΟΓΡΑΜΜΑ ΚΑΤΑΡΤΙΣΗΣ ΛΑΕΚ ΓΙΑ 
ΕΡΓΑΖΟΜΕΝΟΥΣ ΣΕ ΜΙΚΡΕΣ ΕΠΙΧΕΙΡΗΣΕΙΣ ΕΤΟΥΣ 2007» 

ΚΕΦΑΛΑΙΟ Ιο 

• ΔΙΚΑΙΟΥΧΟΙ ΦΟΡΕΙΣ: 

1. Στο πλαίσιο του προγράμματος αυτού, δικαιούχοι 
φορείς υλοποίησης είναι οι οριζόμενοι από το καταστα¬ 
τικό τους Φορείς Εκπροσώπησης των Εργοδοτών. Για 
την εφαρμογή της παρούσας, ως Φορείς Εκπροσώπησης 
των εργοδοτών θεωρούνται και οι επιστημονικοί σύλλο¬ 
γοι των οποίων οι επιχειρήσεις-μέλη απασχολούν από 
1-25 άτομα. Οι φορείς εκπροσώπησης των εργοδοτών 
οφείλουν να συμπεριλάβουν στις προτάσεις τους μόνο 
εργαζόμενους επιχειρήσεων του κλάδου που εκπρο¬ 
σωπούν. 

2. Στο ανωτέρω πρόγραμμα κατάρτισης δίνεται η δυ¬ 
νατότητα να συμμετέχουν και εργαζόμενοι: 

• των οποίων οι εργοδότες δεν καλύπτονται από φο¬ 
ρείς εκπροσώπησης εργοδοτών ή 

• των οποίων οι εργοδότες δεν επιθυμούν τη συμμε¬ 
τοχή τους σε πρόγραμμα κατάρτισης μέσω του φορέα 
εκπροσώπησης του κλάδου τους ή 

• το αντικείμενο απασχόλησής τους δεν τους επι¬ 
τρέπει να έχουν σταθερό εργοδότη υπό τον όρο ότι 
καταβάλλεται γι' αυτούς η εργοδοτική εισφορά ΛΑΕΚ 
(0,45%). 

Οι εργαζόμενοι που υπάγονται στις παραπάνω περι¬ 
πτώσεις μπορούν να απευθύνονται στο Εργατικό Κέντρο 
της περιοχής τους το οποίο βεβαιώνει την ειδικότητα 
απασχόλησής τους. Στην περίπτωση αυτή το Εργατικό 
Κέντρο δύναται να συνεργαστεί με οποιονδήποτε φο¬ 
ρέα εκπροσώπησης των εργοδοτών, για την υλοποίηση 
προγράμματος κατάρτισης, με την υποχρέωση τήρησης 
των όρων της παρούσας. 

Η συμμετοχή του Εργατικού κέντρου στα προγράμ¬ 
ματα κατάρτισης δεν μπορεί να υπερβαίνει το 15% στο 
σύνολο των προγραμμάτων ανά Νομό. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

Στο πρόγραμμα επαγγελματικής κατάρτισης εντάσ¬ 
σονται οι επιχειρήσεις που: 

• επιθυμούν να καταρτίσουν το προσωπικό τους και 
είναι μέλη των φορέων εκπροσώπησης των εργοδοτών 
του κλάδου τους, οι οποίοι αναλαμβάνουν την υλοποί¬ 
ηση του προγράμματος κατάρτισης. 

• καταβάλλουν στο ΙΚΑ την εργοδοτική εισφορά ΛΑΕΚ 
(0,45%) για τους εργαζόμενους της επιχείρησής τους 
για το έτος 2007. 

• απασχολούν από 1 έως 25 εργαζόμενους. 

• το πρόγραμμα κατάρτισης το οποίο συμμετέχουν 
δεν χρηματοδοτείται από άλλο φορέα. 

• δεν χρηματοδοτούνται από άλλο πρόγραμμα κατάρ¬ 
τισης του Ο.Α.Ε.Δ. και του ΛΑΕΚ για τους εργαζόμενους 
που λαμβάνουν μέρος στο συγκεκριμένο πρόγραμμα 
κατάρτισης. 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Η χρηματοδότηση του προγράμματος αυτού, ανέρχε¬ 


ται σε ποσό ύψους 33.300.000,00 Ευρώ και βαρύνει τον 
προϋπολογισμό του Λογαριασμού για την Απασχόληση 
και την Επαγγελματική Κατάρτιση. 

Το παραπάνω ποσό έχει κατανεμηθεί ανά Νομό κατά 
Περιφερειακή Δ/νση όπως αναφέρεται στο ΠΑΡΑΡΤΗ¬ 
ΜΑ (1). 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Τα προγράμματα κατάρτισης πρέπει να υλοποιηθούν 
έως και τις 20.12.2007. 

ΚΕΦΑΛΑΙΟ 2ο 

• ΓΕΝΙΚΟΙ ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

1. Οι υπηρεσίες κατάρτισης ή και το σύνολο των υπη¬ 
ρεσιών των προγραμμάτων κατάρτισης υλοποιούνται 
από: 

• Πιστοποιημένα Κέντρα Επαγγελματικής Κατάρτι- 

σης, 

• Την «Επαγγελματική Κατάρτιση Α.Ε.» 

Είτε στις δομές των ανωτέρω Κέντρων Κατάρτισης ή 
σε ενοικιαζόμενες από αυτά δομές, είτε σε ιδιόκτητες 
δομές των φορέων εκπροσώπησης των εργοδοτών που 
πληρούν τις παρακάτω προϋποθέσεις. 

Οι χώροι υλοποίησης των προγραμμάτων κατάρτισης 
πρέπει να πληρούν τις παρακάτω βασικές προϋποθέ¬ 
σεις: 

• Να έχουν επαρκή επιφάνεια ανάλογη με τον αριθμό 
των καταρτιζομένων 

• Να μην είναι υπόγειοι 

• Να διαθέτουν καλό αερισμό 

• Να έχουν επαρκή χώρο διαλείμματος 

• Να διαθέτουν τον απαραίτητο εκπαιδευτικό εξο¬ 
πλισμό κ.λ.π. 

• Να διαθέτουν τις απαραίτητες προδιαγραφές υγι¬ 
εινής και ασφάλειας 

2. Τα προγράμματα κατάρτισης: 

• υλοποιούνται εκτός ωραρίου εργασίας και μέχρι 
την 22.00' ώρα. 

• περιλαμβάνουν μόνο θεωρητικό μέρος και η διάρ- 
κειά τους κυμαίνεται από είκοσι (20) έως πενήντα (50) 
ώρες 

• ο αριθμός διδακτικών ωρών ημερησίως δεν υπερβαί¬ 
νει τις τέσσερις (4), εκτός εάν το υπόλοιπο που προκύ¬ 
πτει μετά την ημερήσια κατανομή είναι μικρότερο των 
τεσσάρων (4) ωρών. Στην περίπτωση αυτή δύναται ο 
αριθμός των ωρών ημερησίως να ανέλθει στις πέντε 
(5) ώρες. 

Μετά από κάθε μία εκπαιδευτική ώρα σαράντα πέντε 
(45’) λεπτών γίνεται διάλειμμα δέκα πέντε (15) λεπτών 
και μετά από κάθε δύο εκπαιδευτικές ώρες ενενήντα 
(90’) λεπτών γίνεται διάλειμμα δεκαπέντε λεπτών (15’). 

• δεν επιτρέπεται κατάρτιση κατά τις Κυριακές και 
τις επίσημες αργίες. 

3. Κατά τη διάρκεια του προγράμματος, οι καταρ¬ 
τιζόμενοι πρέπει να έχουν αποκλειστικά την ιδιότητα 
του εργαζόμενου στις συμμετέχουσες επιχειρήσεις στο 
πρόγραμμα κατάρτισης. 

Κατ’ εξαίρεση οι εργαζόμενοι σε εποχικές επιχειρήσεις 
(άρθρο 24 του ν. 1836/1989) μπορούν να καταρτίζονται, 
και κατά το χρονικό διάστημα που οι επιχειρήσεις αυτές 
δεν λειτουργούν. Στη περίπτωση αυτή δεν υφίσταται 
ωράριο και επομένως δεν ισχύει η δέσμευση υλοποίη¬ 
σης προγράμματος κατάρτισης εκτός ωραρίου. 

4. Δεν είναι δυνατή η συμμετοχή του ίδιου εργαζόμε- 

νου σε περισσότερα του ενός (1) προγράμματα κατά τη 
διάρκεια ισχύος της παρούσης. Σε αντίθετη περίπτωση 
αποκλείεται η συμμετοχή του καταρτιζόμενου από όλα 
τα προγράμματα κατάρτισης που δηλώθηκε. 

5. Ο αριθμός καταρτιζόμενων για κάθε πρόγραμμα 
κατάρτισης κυμαίνεται από δέκα (10) έως είκοσι πέντε 
(25). 

6. Οι απουσίες για κάθε καταρτιζόμενο δεν μπορούν 
να υπερβαίνουν το 20% του συνόλου των ωρών κατάρ¬ 
τισης που έχουν καταχωρηθεί στην αίτηση υλοποίησης 
προγράμματος. Στην περίπτωση υπέρβασης των ανωτέ¬ 
ρω ποσοστών δεν υπολογίζονται οι πραγματοποιηθεί- 
σες ώρες του συγκεκριμένου καταρτιζομένου κατά την 
αποπληρωμή του προγράμματος κατάρτισης. 

Ο παραπάνω αριθμός των απουσιών δεν μπορεί να 
αποτελέσει αιτιολογία μείωσης των ημερών υλοποίησης 
του προγράμματος κατάρτισης. 

7. Ο αριθμός των καταρτιζομένων που θα ολοκληρώ¬ 
σουν το πρόγραμμα δεν πρέπει να είναι μικρότερος του 
50% του αριθμού των αρχικά δηλωθέντων ατόμων. 

8. Ο αριθμός των παρόντων ανά ώρα κατάρτισης δεν 
πρέπει να είναι μικρότερος του 50% του αριθμού των 
αρχικά δηλωθέντων ατόμων. 

9. Στη διδασκαλία κάθε θεματικής ενότητας η οποία 
περιλαμβάνει εργαστηριακές ασκήσεις χρήσης Η/Υ είναι 
δυνατόν να συμμετέχει και δεύτερος εκπαιδευτής, όταν 
ο αριθμός των καταρτιζομένων ξεπερνά τους δεκαπέ¬ 
ντε (15). 

10. Για τη διδασκαλία θεμάτων πληροφορικής απαι¬ 
τείται η διάθεση ενός Η/Υ ανά δύο (2) καταρτιζόμενους 
τουλάχιστον. 

11. Για κάθε εκπαιδευτή/εισηγητή που ορίζεται από 
το φορέα εκπροσώπησης των εργοδοτών, παρέχεται 
η δυνατότητα ορισμού μέχρι δύο αναπληρωτών αυτού. 
Αντικατάσταση του σε περίπτωση κωλύματος, είναι δυ¬ 
νατή μόνο από τους αναπληρωτές που έχουν οριστεί 
γί αυτόν. 

12. Κάθε πρόγραμμα κατάρτισης μπορεί να περιλαμ¬ 
βάνει διδακτική ύλη που εντάσσεται σε μία ή σε δύο το 
πολύ θεματικές ενότητες των αντικειμένων κατάρτισης 
που αναφέρονται στο ΠΑΡΑΡΤΗΜΑ (2). 

Επίσης δίνεται η δυνατότητα να συμπεριληφθούν θε¬ 
ματικές ενότητες οι οποίες αν και δεν περιλαμβάνονται 
στο ΠΑΡΑΡΤΗΜΑ (2), κρίνονται αναγκαίες στην αγορά 
εργασίας της συγκεκριμένης γεωγραφικής περιοχής, 
στον κλάδο δραστηριότητας των επιχειρήσεων καθώς 
επίσης στην ανάπτυξη και βελτίωση των δεξιοτήτων 
των εργαζομένων. 

Κάθε πρόγραμμα κατάρτισης δύναται να περιλαμβά¬ 
νει 5-10% των ωρών διδασκαλίας με θέμα «Υγιεινή και 
ασφάλεια εργασίας» κατά προτίμηση στο τέλος του 
προγράμματος. Εξαιρούνται τα προγράμματα που έχουν 
ως κύριο θεματικό αντικείμενο την Υγιεινή και Ασφάλεια 
στο χώρο εργασίας. 

13. Κάθε πρόταση που υποβάλλει ο φορέας εκπροσώ¬ 
πησης εργοδοτών για την υλοποίηση ενός προγράμμα¬ 
τος κατάρτισης πρέπει υποχρεωτικά να περιλαμβάνει 
εργαζόμενους από τέσσερις (4) τουλάχιστον επιχει¬ 
ρήσεις. 

14. Ο φορέας εκπροσώπησης των εργοδοτών έχει 
δικαίωμα να ακυρώσει όλο το πρόγραμμα κατάρτισης 
αποκλειστικά μέσω του διαδικτύου, με συνέπεια τη μη 
αποπληρωμή του. 

15. Μετά την αξιολόγηση των εγκριθέντων προς υλο¬ 
ποίηση προγραμμάτων, δεν επιτρέπονται αλλαγές: 


• Στα αντικείμενα κατάρτισης 

• Στο περιεχόμενο και τον αριθμό των ωρών του 
αναλυτικού προγράμματος 

• Στους εισηγητές/εκπαιδευτές . 

• Στις ειδικότητες των καταρτιζομένων 

16. Επιτρέπονται αλλαγές στα παρακάτω στοιχεία 
κατά την υποβολή πρότασης έναρξης υλοποίησης του 
προγράμματος, η οποία γίνεται μέσω διαδικτύου στην 
ηλεκτρονική διεύθυνση ΙιΙΙρ://ΐ3Θΐ<.03θά.9Γ, 5 εργάσιμες 
ημέρες πριν την έναρξη του προγράμματος κατάρτι¬ 
σης. 

• αντικατάσταση ή μείωση μέχρι του 1/3 του συνολι¬ 
κού αριθμού των καταρτιζομένων, που έχουν δηλωθεί 
κατά την υποβολή της προς αξιολόγηση πρότασης του 
Φορέα για την υλοποίηση του προγράμματος. Σε πε¬ 
ρίπτωση που το αποτέλεσμα του υπολογισμού του 1/3 
είναι δεκαδικός αριθμός, τότε αυτός διορθώνεται με 
στρογγυλοποίηση πάντοτε προς τα κάτω. 

• αντικατάσταση, μείωση ή αύξηση μέχρι του 1/3 του 
συνολικού αριθμού των επιχειρήσεων, που έχουν δηλω¬ 
θεί κατά την υποβολή της προς αξιολόγηση πρότασης 
του Φορέα για την υλοποίηση του προγράμματος. Σε 
περίπτωση που το αποτέλεσμα του υπολογισμού του 
1/3 είναι δεκαδικός αριθμός, τότε αυτός διορθώνεται με 
στρογγυλοποίηση πάντοτε προς τα κάτω. 

• στην ημερομηνία έναρξης του προγράμματος κα¬ 
τάρτισης 

• στη διαμόρφωση του ωρολογίου προγράμματος 

• στη χρονική διάρκεια του προγράμματος 

• Επιτρέπεται αλλαγή στον τόπο υλοποίησης του 
προγράμματος σε εξαιρετικές και μόνο περιπτώσεις 
κατόπιν υποβολής σχετικού αιτήματος με ηλεκτρονικό 
ταχυδρομείο στη διεύθυνση Ι3θ1<@03θά.9ΐ' το οποίο τί¬ 
θεται υπόψη της Επιτροπής Διαχείρισης του ΛΑΕΚ για 
τη λήψη σχετικής απόφασης. 

Για οποιαδήποτε αλλαγή που αφορά στις ημερομηνίες 
ή στις ώρες διεξαγωγής του προγράμματος, οι φορείς 
εκπροσώπησης των εργοδοτών υποχρεούνται μέσω 
διαδικτύου να ενημερώνουν τον ΟΑΕΔ. 

Οι παραπάνω αλλαγές μπορούν να πραγματοποιη¬ 
θούν οποτεδήποτε κατά τη διάρκεια υλοποίησης του 
προγράμματος και μέχρι δεκαπέντε (15) λεπτά μετά την 
έναρξη του ημερησίου προγράμματος κατάρτισης. Η 
νέα ημερομηνία υλοποίησης ορίζεται συγχρόνως με την 
ακύρωσή της και απέχει τουλάχιστον πέντε (5) ημέρες 
από την ημερομηνία αναβολής. 

17. Το Μέσο Ωριαίο Κόστος (Μ.Ω.Κ.) υλοποίησης του 
προγράμματος κατάρτισης ανά καταρτιζόμενο ορίζεται 
στο ποσό των δεκατεσσάρων (14,00). Ευρώ 

Το ποσό αυτό αναλύεται ως εξής: 

• έξι (6) Ευρώ, ωριαίο κόστος ανά καταρτιζόμενο, που 
αφορά στις δαπάνες υλοποίησης του προγράμματος 
(αμοιβή εκπαιδευτικού φορέα, μίσθωση αιθουσών, υλικά 
κατάρτισης, φωτοτυπίες, εκτυπώσεις κλπ). 

• πέντε (5) Ευρώ ανά ώρα κατάρτισης, που αφορά 
στις δαπάνες διατροφής και μετακίνησης ανά καταρ¬ 
τιζόμενο. 

• τρία (3), ευρώ ωριαίο κόστος ανά καταρτιζόμενο, που 
αφορά στις δαπάνες για τη διαχειριστική υποστήριξη 
του προγράμματος κατάρτισης από τον φορέα εκπρο¬ 
σώπησης των εργοδοτών. 

Στη περίπτωση που το πρόγραμμα κατάρτισης υλο¬ 
ποιείται σε συνεργασία με αντίστοιχο φορέα εκπροσώ¬ 
πησης των εργαζομένων - Εργατικό Κέντρο - για την 
κατάρτιση ανεξάρτητων εργαζομένων, το Μέσο Ωριαίο 

Κόστος (Μ.Ω.Κ.) υλοποίησης του προγράμματος, αυξά¬ 
νεται κατά ένα ευρώ και πενήντα λεπτά (1,50). 

ΚΕΦΑΛΑΙΟ 3ο 

• Γενικές Αρχές 

1. Η όλη διαδικασία υποβολής, ελέγχου και αποπλη¬ 
ρωμής των προγραμμάτων κατάρτισης γίνεται αποκλει¬ 
στικά μέσω διαδικτύου στον κεντρικό κόμβο του ΛΑΕΚ 
(ΟίίΡ://Ι&6ΐ<.036ά.αΐ') . 

2. Η ηλεκτρονική υποβολή πρότασης υλοποίησης των 
προγραμμάτων κατάρτισης μπορεί να γίνει τουλάχιστον 
(5) εργάσιμες ημέρες πριν την ημερομηνία έναρξης του 
προγράμματος. 

3. Οι Φορείς Εκπροσώπησης Εργοδοτών είναι υπο¬ 
χρεωμένοι να τηρούν φυσικό αρχείο με όλα τα παρα¬ 
κάτω δικαιολογητικά καθώς επίσης εκτυπώσεις όλων 
των ηλεκτρονικά υποβληθέντων και καταχωρηθέντων 
στοιχείων. Το αρχείο αυτό τηρείται για χρονική περίοδο 
τριών (3) ετών εκτός αν ορίζεται διαφορετικά σε ειδικές 
διατάξεις και είναι στη διάθεση του ΟΑΕΔ εφόσον ζη¬ 
τηθεί από τις αρμόδιες Υπηρεσίες του για έλεγχο. 

Α. Απόσπασμα πρακτικού Δ.Σ. του φορέα εκπροσώπη¬ 
σης εργοδοτών όπου θα αναφέρεται η έγκρισή του για 
την υλοποίηση του προγράμματος και ο ορισμός ενός 
ατόμου ως υπεύθυνου για το πρόγραμμα κατάρτισης. 

Β. Απόσπασμα πρακτικού Δ.Σ. του εργατικού κέντρου 
της περιοχής, στην περίπτωση που υπάρχει συνεργασία 
με το φορέα εκπροσώπησης εργοδοτών, καθώς και το 
είδος της συνεργασίας αυτής για την υλοποίηση του 
προγράμματος. Στο απόσπασμα πρακτικού θα πρέπει να 
αναγράφεται σαφώς η επωνυμία του φορέα εκπροσώ¬ 
πησης των εργοδοτών που θα συνεργαστεί με τον συ¬ 
γκεκριμένο φορέα εκπροσώπησης των εργαζομένων. 

Γ. Επικυρωμένο αντίγραφο του καταστατικού του φο¬ 
ρέα εκπροσώπησης των εργοδοτών. 

Δ. Επικυρωμένο πρακτικό των δύο τελευταίων εκλο¬ 
γών του φορέα εκπροσώπησης των εργοδοτών όπου 
θα εμφανίζεται ο αριθμός των ψηφισάντων μελών του 
φορέα, με σφραγίδα δικαστικού αντιπροσώπου . 

Το παραπάνω αντίγραφο πρακτικού αφορά μόνο το 
πρακτικό της Εφορευτικής Επιτροπής και όχι τον κα¬ 
τάλογο των μελών του φορέα. 

Ε. Ιδιωτικό συμφωνητικό ανάθεσης υλοποίησης του 
προγράμματος κατάρτισης από πιστοποιημένο ΚΕΚ 
(όπου θα αναφέρεται και ο κωδικός πιστοποίησης του 
ΚΕΚ) ή την «Επαγγελματική Κατάρτιση Α.Ε.». 

ΣΤ. Για κάθε επιχείρηση που επιθυμεί να συμμετέχει 
σε πρόγραμμα κατάρτισης, δήλωση του ν. 1599/1989 
στην οποία θα αναγράφονται τα εξής: 

- Η επιχείρηση έχει καταβάλλει για όλους τους εργα¬ 
ζόμενους την εργοδοτική εισφορά 0,45% στο ΙΚΑ για 
το έτος 2006. 

- Η επιχείρηση δεν έχει κάνει ούτε πρόκειται να κάνει 
χρήση των πόρων του ΛΑΕΚ μέσα από το πρόγραμμα 
επαγγελματικής κατάρτισης ΛΑΕΚ 0,45% για το έτος 
2007. 

- Η επιχείρηση δεν απασχολεί πάνω από είκοσι πέντε 
(25) άτομα συμπεριλαμβανομένων των εργαζόμενων στα 
υποκαταστήματά της. 

-Οι εργαζόμενοι της επιχείρησης οι οποίοι συμμετέ¬ 
χουν στο πρόγραμμα δεν θα παρακολουθήσουν περισ¬ 
σότερα του ενός (1) προγράμματα κατάρτισης κατά τη 
διάρκεια ισχύος της παρούσας. 

- Οι καταρτιζόμενοι δεν θα απολυθούν καθ' όλο το 
χρονικό διάστημα της κατάρτισης και για τουλάχιστον 


δύο (2) μήνες μετά από αυτή εκτός και αν συντρέχει 
σπουδαίος λόγος σύμφωνα με τα αναφερόμενα στον 
αστικό κώδικα 

Σε περίπτωση που εποχικές επιχειρήσεις επιθυμούν 
να καταρτίσουν το προσωπικό τους κατά το χρονικό 
διάστημα που δεν λειτουργούν, η τελευταία παράγρα¬ 
φος δεν θα πρέπει να συμπεριληφθεί στην παρούσα 
υπεύθυνη δήλωση . 

Σε περίπτωση που επιθυμούν να λάβουν μέρος σε 
πρόγραμμα κατάρτισης ανεξάρτητοι εργαζόμενοι, αντί 
της παραπάνω υπεύθυνης δήλωσης μπορούν να προ¬ 
σκομίσουν: 

• Βεβαίωση από το εργατικό κέντρο της περιοχής 
τους όπου θα αναγράφεται η ειδικότητα με την οποία 
απασχολούνται. 

• Επικυρωμένο αντίγραφο του θεωρημένου για το 
2007 από το ΙΚΑ βιβλιαρίου ασθένειας τους. 

4. Σε περίπτωση που η επιχείρηση στην οποία εργά¬ 
ζονται είναι εποχική (άρθρο 24 του νόμου 1836/1989) και 
η κατάρτιση υλοποιείται κατά το χρονικό διάστημα που 
η επιχείρηση δε λειτουργεί τότε πρέπει να διατηρεί στο 
φυσικό του αρχείο «λύση της σύμβασης εργασίας» η 
σύμβαση εργασίας για καθένα από τους καταρτιζόμε¬ 
νους της περιόδου εργασίας που έπεται της περιόδου 
της υλοποίησης της κατάρτισης 

5. Σε περίπτωση που ο φορέας κληθεί να προσκομίσει 
το φυσικό του αρχείο και αυτό είτε δεν υπάρχει, είτε 
από τον έλεγχο προκόψει ότι έχει υποβάλει διαφορετικά 
στοιχεία μέσω του διαδικτύου, είτε είναι ελλιπές, τότε 
ο ΟΑΕΔ σύμφωνα με τη διάταξη του δεύτερου εδαφί¬ 
ου της παραγράφου 3 του άρθρου 1 του ν. 2434/1996, 
επιβάλει ως ποινή: 

0 την μη αποπληρωμή αυτού του προγράμματος κα¬ 
τάρτισης ή 

0 την επιστροφή του ποσού αποπληρωμής που τυχόν 
έχει λάβει 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφασή της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλλει στον φορέα: 

0 τη μη αποπληρωμή όλων των προγραμμάτων κα¬ 
τάρτισης που υλοποίησε το έτος 2007 

0 ποινή αποκλεισμού από τα προγράμματα κατάρτισης 
του ΛΑΕΚ από 1 έως 3 χρόνια. 

6. Ο ΟΑΕΔ τηρεί ηλεκτρονικό φάκελο για κάθε φορέα 
εκπροσώπησης των εργοδοτών, στον οποίο περιέχονται 
όλα τα προγράμματα και οι σχετικές πληροφορίες τις 
οποίες αυτός υπέβαλε. 

7. Έχουν δικαίωμα να διδάξουν σε προγράμματα κατάρ¬ 
τισης ΛΑΕΚ μόνον όσοι έχουν αποκτήσει από τον ΟΑΕΔ 
τον Αριθμό Μητρώου Εισηγητή ΛΑΕΚ.(πληροφορίες 
στον ηλεκτρονικό κόμβο Ιιίίρ://ΐ3Θΐ<.03θά.αΐ'. 

• ΔΙΑΔΙΚΑΣΙΑ ΠΡΟΚΗΡΥΞΗΣ ΚΑΙ ΥΠΟΒΟΛΗΣ ΤΩΝ ΠΡΟ¬ 
ΤΑΣΕΩΝ ΓΙΑ ΥΛΟΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

ΕΙΣΑΓΩΓΗ ΣΤΟΙΧΕΙΩΝ 

Οι Φορείς που επιθυμούν να κάνουν χρήση των πόρων 
του ΛΑΕΚ για υλοποίηση προγραμμάτων κατάρτισης 
το έτος 2007, πρέπει μέσα στο χρονικό διάστημα που 
ορίζεται από την σχετική προκήρυξη, να δηλώσουν 
στον ηλεκτρονικό κόμβο του ΛΑΕΚ (Ηίίρ://Ι3θ1< ραοά-αιύ 
τα στοιχεία τους. 

Για κάθε στοιχείο που δηλώνεται ηλεκτρονικά, ο φο¬ 
ρέας υποχρεούται να τηρεί στο φυσικό του αρχείο το 
αντίστοιχο δικαιολογητικά. 

Η συμπλήρωση των πεδίων θεωρείται ταυτόχρονα 
και υπεύθυνη δήλωση του φορέα για το αληθές των 
στοιχείων που δηλώνει. 

Ο ορισμός των καταρτιζομένων από τον Φορέα Εκ¬ 
προσώπησης των Εργοδοτών για συμμετοχή τους στο 
πρόγραμμα κατάρτισης ταυτόχρονα αποτελεί και υπεύ¬ 
θυνη δήλωση αυτού ότι είναι εργαζόμενοι κατά την 
χρονική διάρκεια της κατάρτισης σε επιχείρηση του 
κλάδου τους και καταβάλλεται γι αυτούς η εργοδοτική 
εισφορά ΛΑΕΚ 0,45%. 

• ΑΞΙΟΛΟΓΗΣΗ 

ΚΡΙΤΗΡΙΑ ΑΞΙΟΛΟΓΗΣΗΣ 

1. Ο αριθμός των προγραμμάτων κατάρτισης που 
υλοποιήθηκαν το 2006 σε σχέση με τον αριθμό των 
εγκριθέντων την ίδια περίοδο. 

Συντελεστής βαρύτητας 20% 

2. Η υλοποίηση προγράμματος κατάρτισης από τον 
Φορέα για πρώτη φορά, 

Συντελεστής βαρύτητας 30% 

3. Ο αριθμός των εργαζομένων που συμμετέχουν για 
πρώτη φορά σε κάθε πρόγραμμα κατάρτισης ΛΑΕΚ ως 
προς τον μέγιστο αριθμό εργαζομένων που δύνανται 
να συμμετέχουν (25 εργαζόμενοι), 

Συντελεστής βαρύτητας 30%. 

4. Ο αριθμός των επιχειρήσεων - μελών του Φορέα, 
που συμμετέχουν σε κάθε πρόγραμμα ως προς τον 
μέγιστο αριθμό επιχειρήσεων που δύνανται να συμμε¬ 
τέχουν (25 επιχειρήσεις), 

Συντελεστής βαρύτητας 20% 

Σε περίπτωση ισοβαθμίας, μεταξύ δύο ή περισσοτέ¬ 
ρων προγραμμάτων, η κατάταξη αυτών γίνεται σύμφωνα 
με τα παρακάτω με τη σειρά που αναφέρονταί: 

Α. Αριθμός καταρτιζομένων που συμμετέχουν 

Β. Αριθμός επιχειρήσεων που συμμετέχουν 

Γ. Ημερομηνία υποβολής της πρότασης 

5. Η έγκριση τουλάχιστον ενός (1) προγράμματος κα¬ 
τάρτισης ανά Νομό σε κάθε Φορέα μέχρι καλύψεως του 
ποσού του προϋπολογισμού 

6. Η έγκριση προτάσεων για την υλοποίηση προγραμ¬ 
μάτων κατάρτισης ανάλογα με τον αριθμό των επιχει¬ 
ρήσεων - μελών του φορέα, ως εξής : 

α.Έως 25 επιχειρήσεις-μέλη του φορέα εκπροσώπησης 
των εργοδοτών, δύναται να εγκριθεί μία (1) πρόταση. 

β. Από 25 μέχρι 325 επιχειρήσεις - μέλη, δύναται να εγκρί- 
νονται 2 επιπλέον προτάσεις για κάθε 50 επιχειρήσεις. 

γ. Για περισσότερες από 325 επιχειρήσεις - μέλη, δύ- 
ναται να εγκρίνεται μία (1) επιπλέον πρόταση για κάθε 
100 επιχειρήσεις. 

δ. Ο αριθμός προγραμμάτων που δύναται να εγκρι- 
θούν σε ένα Φορέα δεν μπορεί να υπερβαίνει τα 30. 

7. Σε περίπτωση υποβολής πρότασης από Ομοσπονδία 
ως αριθμός των επιχειρήσεων-μελών και εργαζομένων 
σ’ αυτές νοείται ο αριθμός των επιχειρήσεων και ερ¬ 
γαζομένων που υπάγονται στους συλλόγους-μέλη της 
Ομοσπονδίας 

8. Ο συνολικός αριθμός προτάσεων, την υλοποίηση 
των οποίων δύναται να αναλάβει Πιστοποιημένο (ΚΕΚ) 
δεν μπορεί να υπερβαίνει το τριπλάσιο της Δυναμικό¬ 
τητας του ΚΕΚ στο Νομό. 

Δίνεται η δυνατότητα μεταφοράς δυναμικότητας σε 
δυσπρόσιτες περιοχές οι οποίες στερούνται δομών, με 
την προϋπόθεση η συνολική υποβολή προγραμμάτων 
κατάρτισης να μην υπερβαίνει το τριπλάσιο της Δυνα¬ 
μικότητας του ΚΕΚ στην Επικράτεια. 


Στη περίπτωση που μετά την κατανομή των προγραμ¬ 
μάτων ανά Νομό σύμφωνα με τα ανωτέρω, δεν καλυ¬ 
φθεί ο προϋπολογισμός του Νομού σε προγράμματα 
κατάρτισης, τότε και μόνο τότε δεν ισχύει ο περιορισμός 
του τριπλασίου της δυναμικότητας για τα ΚΕΚ των 
Κοινωνικών Εταίρων, εφόσον έχουν κατατεθεί επιπλέον 
προγράμματα από αυτά. 

Η τελική κατάταξη και κατανομή προτάσεων από το 
Πληροφοριακό Σύστημα Διαχείρισης Προγραμμάτων 
ΛΑΕΚ είναι αποτέλεσμα συνδυασμού όλων των παρα¬ 
πάνω κριτηρίων. 

ΚΡΙΤΗΡΙΑ ΑΠΟΚΛΕΙΣΜΟΥ 

1. Η επιχείρηση απασχολεί περισσότερους από 25 
εργαζόμενους. 

2. Η έλλειψη δικαιολογητικών από το φυσικό αρχείο 
που αντιστοιχούν στα στοιχεία που έχει δηλώσει ηλε¬ 
κτρονικά ο φορέας εκπροσώπησης των εργοδοτών σε 
περίπτωση ελέγχου. 

3. Η λανθασμένη ή ελλιπής ηλεκτρονική καταχώρηση 
στοιχείων. 

4. Η διάρκεια του προγράμματος είναι μικρότερη των 
20 ωρών ή μεγαλύτερη των 50. 

5. Ο αριθμός των καταρτιζομένων είναι μικρότερος 
των 10 ή μεγαλύτερος των 25. 

6. Η μη συμμετοχή τουλάχιστον τεσσάρων (4) επιχει¬ 
ρήσεων σε κάθε πρόγραμμα κατάρτισης. 

7. Η συμμετοχή επιχείρησης σε πρόγραμμα φορέα του 
οποίου δεν είναι μέλος. 

8. Η μη καταβολή στο ΙΚΑ της εργοδοτικής εισφοράς 
0,45% των εργαζομένων που συμμετέχουν στο πρό¬ 
γραμμα οι οποίοι πρέπει να έχουν αποκλειστικά την 
ιδιότητα του εργαζομένου. 

Στην παράγραφο αυτή βγήκε ένα κριτήριο: το κριτήριο 
8 της παλιάς εγκυκλίου 

Με την τελική έγκριση των προτάσεων, ο Φορέας 
ενημερώνεται ηλεκτρονικά μέσω της ιστοσελίδας του 
ΛΑΕΚ για τα αποτελέσματα της αξιολόγησης και στη 
συνέχεια μπορεί να προχωρήσει στην έναρξη υλοποί¬ 
ησης για όσα προγράμματα έχουν εγκριθεί. 

Οι πίνακες που προκύπτουν από το Πληροφοριακό 
Σύστημα Διαχείρισης Προγραμμάτων ΛΑΕΚ υποβάλ¬ 
λονται προς έγκριση στην Επιτροπή Διαχείρισης του 
ΛΑΕΚ. Η απόφαση της Επιτροπής Διαχείρισης του ΛΑΕΚ 
εγκρίνεται τελικά από το Δ.Σ. του Ο.Α.Ε.Δ. 

• ΕΝΑΡΞΗ ΥΛΟΠΟΙΗΣΗΣ ΠΡΟΓΡΑΜΜΑΤΟΣ 

Η υποβολή πρότασης έναρξης υλοποίησης προγράμ¬ 
ματος γίνεται ηλεκτρονικά μέσω του Πληροφοριακού 
Συστήματος Διαχείρισης Προγραμμάτων ΛΑΕΚ. 

Στη περίπτωση που το σύστημα δεν εντοπίσει κάποιο 
πρόβλημα, τότε εγκρίνεται η υλοποίησή του και ο φο¬ 
ρέας αυτόματα λαμβάνει τον κωδικό υλοποίησης του 
συγκεκριμένου προγράμματος. 

Στη περίπτωση που εντοπίσει κάποιο πρόβλημα, τότε 
αυτό εμφανίζεται στην οθόνη αυτόματα και ο Φορέας 
μπορεί να προχωρήσει στη διόρθωσή του πριν την κα¬ 
ταχώρηση του προγράμματος, έτσι ώστε να δοθεί η 
δυνατότητα έγκρισης υλοποίησής του. 

Το παρουσιολόγιο δημιουργείται αυτόματα από το σύ¬ 
στημα με βάση τα όσα έχει δηλώσει ο φορέας ο οποίος 
μέχρι και δέκα πέντε (15) λεπτά μετά την προβλεπόμενη 
έναρξη του προγράμματος κατάρτισης, υποχρεούται 
να δηλώσει τις απουσίες των καταρτιζομένων. Σε πε¬ 
ρίπτωση που κατά τον έλεγχο διαπιστωθούν απουσίες 
καταρτιζομένων που δεν έχουν δηλωθεί σχετικά, τότε 




19958 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θα θεωρηθεί ότι οι συγκεκριμένοι καταρτιζόμενοι απού¬ 
σιαζαν και από όλες τις ημέρες κατάρτισης που έχουν 
προηγηθεί. 

ΚΕΦΑΛΑΙΟ 4ο 

• ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ" 

Με την υπ’ αριθμ. 2/34255/0022/7.6.2001 κοινή από¬ 
φαση Υπουργών Οικονομικών-Εργασίας και Κοινωνι¬ 
κών Ασφαλίσεων όπως τροποποιήθηκε και ισχύει κάθε 
φορά και με την υπ’ αριθμ. Β118616/13.7.2001 απόφαση 
του Διοικητή ΟΑΕΔ, καθορίζονται η διαδικασία, τα όρ¬ 
γανα, και οι κατηγορίες των ελέγχων, σχετικά με την 
διενέργεια ελέγχων σε προγράμματα κατάρτισης και 
απασχόλησης. 

Ο Ο.Α.Ε.Δ. μέσω των ελεγκτών υπαλλήλων του, ελέγχει 
την υλοποίηση κάθε προγράμματος κατάρτισης. 

Σε κάθε πρόγραμμα κατάρτισης πραγματοποιούνται 
επιτόπιοι έλεγχοι ανάλογα με τη διάρκεια του προ¬ 
γράμματος. 

Με ευθύνη του Φορέα Εκπροσώπησης Εργοδοτών και 
του φορέα υλοποίησης (στη περίπτωση που το πρό¬ 
γραμμα δεν υλοποιείται σε ιδιόκτητες δομές), πρέπει να 
παρέχεται κάθε δυνατή βοήθεια και ενημέρωση προς 
τα όργανα ελέγχου. 

Η διαδικασία του ελέγχου καταγράφεται ηλεκτρονικά 
από τους ελεγκτές του ΟΑΕΔ στον τόπο υλοποίησης 
του προγράμματος κατάρτισης . 

Ο φορέας κατά τη διάρκεια της υλοποίησης προγράμ¬ 
ματος πρέπει υποχρεωτικά να έχει στο χώρο διδασκα¬ 
λίας ηλεκτρονικό υπολογιστή με σύνδεση στο διαδίκτυο 
και δυνατότητα εκτύπωσης στο χώρο που υλοποιείται 
το πρόγραμμα κατάρτισης. 

Σε εξαιρετικές μόνο περιπτώσεις και εφόσον υπάρχει 
ηλεκτρονικός υπολογιστής με σύνδεση στο διαδίκτυο 
αλλά για τεχνικούς λόγους ευθύνη του ΟΑΕΔ ή της 
ΔΕΗ δεν είναι διαθέσιμη η ιστοσελίδα του, τότε και 
μόνο τότε τα στοιχεία θα εισάγονται στο σύστημα με 
ευθύνη του ελεγκτή την αμέσως επόμενη ημέρα. Σε 
κάθε περίπτωση ελέγχου ενημερώνεται ηλεκτρονικά 
η καρτέλα του προγράμματος του φορέα ως προς το 
αποτέλεσμα, την ημερομηνία και την ώρα υλοποίησης 
του ελέγχου. 

Επίσης πραγματοποιούνται έλεγχοι ως προς την τή¬ 
ρηση όλων των προβλεπομένων από την εγκύκλιο πα¬ 
ραστατικών του φυσικού αρχείου, τα οποία έχει υποχρέ¬ 
ωση να τηρεί στην έδρα του ο φορέας εκπροσώπησης 
των εργοδοτών . 

Σε περίπτωση αρνητικού ελέγχου ο φορέας εκπρο¬ 
σώπησης των εργοδοτών μπορεί να υποβάλει ένστα¬ 
ση μέσα σε δέκα (10) ημέρες από την ημερομηνία του 
ελέγχου. 

Στη περίπτωση αυτή η αρμόδια Υπηρεσία του ΟΑΕΔ 
με εισήγησή της θέτει υπόψη της Επιτροπής Διαχείρισης 
ΛΑΕΚ την ένσταση για τη λήψη σχετικής απόφασης και 
ο φορέας ενημερώνεται ηλεκτρονικά για το αποτέλεσμα 
της ένστασης. 

Το πρόγραμμα κατάρτισης απορρίπτεται και δεν απο¬ 
πληρώνεται όταν κατά τον έλεγχο διαπιστωθεί ότι: 

1. Απουσιάζουν όλοι οι καταρτιζόμενοι ή σε κάθε περί¬ 
πτωση ποσοστό άνω του 50% του αριθμού αυτών που 
ο φορέας έχει δηλώσει για κάθε ημέρα κατάρτισης. 

2. Απουσιάζει ο εκπαιδευτής ή σε περίπτωση κωλύ¬ 
ματος αυτού οι αναπληρωτές του. 

3. Ο διδάσκων κατά τον έλεγχο εκπαιδευτής δεν έχει 
δηλωθεί στο πρόγραμμα. 


4. Στην αίθουσα κατάρτισης υπάρχουν πάνω από είκο¬ 
σι πέντε (25) άτομα, εκτός του ή των εκπαιδευτών . 

5. Δεν υπάρχει δυνατότητα πρόσβασης ή δεν παρα¬ 
σχέθηκαν οι απαραίτητες διευκολύνσεις ώστε οι ελε¬ 
γκτές να μεταβούν στον χώρο της κατάρτισης εντός 
δέκα λεπτών (10) από την προσέλευσή τους. 

6. Ο χώρος που υλοποιείται το πρόγραμμα κατάρτισης 
δεν έχει τις απαιτούμενες προδιαγραφές. 

7. Δεν υπάρχει ηλεκτρονικός υπολογιστής με σύνδεση 
στο διαδίκτυο και δυνατότητα εκτύπωσης στο χώρο 
που υλοποιείται το πρόγραμμα κατάρτισης. 

δ.Έχει γίνει αλλαγή στο αντικείμενο κατάρτισης, στο 
περιεχόμενο και τις ώρες του αναλυτικού προγράμμα¬ 
τος, στις ειδικότητες των καταρτιζομένων 

9. Έχει γίνει αλλαγή στο τόπο υλοποίησης του προ¬ 
γράμματος κατάρτισης χωρίς να έχει προηγηθεί σχε¬ 
τικό αίτημα και απόφαση της Επιτροπής Διαχείρισης 
του ΛΑΕΚ και του Δ.Σ. 

10. Έχει γίνει αλλαγή που αφορά στους καταρτιζό¬ 
μενους, στην ημερομηνία έναρξης του προγράμματος, 
στη χρονική διάρκεια του προγράμματος κατάρτισης 
και ο φορέας δεν έχει ενημερώσει ηλεκτρονικά τον 
κόμβο του ΛΑΕΚ. 

ΚΕΦΑΛΑΙΟ 5ο 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ 

Ο φάκελος αποπληρωμής ενός προγράμματος κατάρ¬ 
τισης δημιουργείται αυτόματα από το σύστημα όταν 
ο Φορέας δηλώσει τις δαπάνες κάθε προγράμματος 
κατάρτισης που έχει υλοποιήσει. 

Για την αποπληρωμή κάθε προγράμματος κατάρτισης 
ο Φορέας θα πρέπει να προσκομίσει όλα τα παραστα¬ 
τικά δαπανών για το σύνολο του κόστους κάθε προ¬ 
γράμματος κατάρτισης και να τηρεί αντίγραφα αυτών 
στο φυσικό του αρχείο για έλεγχο. 

Σε περίπτωση που αποδειχτεί ότι ο Φορέας δεν έχει 
στην κατοχή του τα ανωτέρω πιστοποιητικά ή δεν κα¬ 
τέβαλε τις παραπάνω δαπάνες, τότε ο ΟΑΕΔ σύμφωνα 
με τη διάταξη του δεύτερου εδαφίου της παρ.3 του 
άρθρου 1 του ν. 2434/1996, επιβάλλει ως ποινή: 

• την μη αποπληρωμή αυτού του προγράμματος κα¬ 
τάρτισης 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφασή της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλλει στον Φορέα: 

• ποινή αποκλεισμού από τα προγράμματα κατάρτι¬ 
σης του ΛΑΕΚ από 1 έως 3 χρόνια 

ΔΑΠΑΝΕΣ ΠΟΥ ΑΦΟΡΟΥΝ 
ΚΑΘΕ ΠΡΟΓΡΑΜΜΑ ΚΑΤΑΡΤΙΣΗΣ ΛΑΕΚ 

• ΠΑΡΑΣΤΑΤΙΚΑ ΔΑΠΑΝΗΣ ΚΑΤΑΡΤΙΖΟΜΕΝΩΝ 

Σε ότι αφορά τα έξοδα διατροφής και μετακίνησης 
ανά καταρτιζόμενο το ποσό αποδίδεται στους δικαιού¬ 
χους από την αρμόδια Υπηρεσία του ΟΑΕΔ 

Σε κάθε πρόγραμμα κατάρτισης, ο φορέας εκπρο¬ 
σώπησης των εργοδοτών πρέπει να δηλώσει ηλεκτρο¬ 
νικά τον Αριθμό Λογαριασμού κάθε δικαιούχου και να 
τηρεί για κάθε καταρτιζόμενο που ολοκλήρωσε την 
κατάρτιση, φωτοτυπία της ταυτότητας ΑΔΤ) και του 
βιβλιαρίου καταθέσεων στη σελίδα όπου φαίνεται ο 
αριθμός λογαριασμού του δικαιούχου που θα κατατεθεί 
το δικαιούμενο ποσό. 

Σε περίπτωση που έχει γίνει λανθασμένη ή ελλιπής 

καταχώρηση των στοιχείων ή κάποιος καταρτιζόμε¬ 
νος δεν έχει δώσει αριθμό λογαριασμού τράπεζας ή 
αυτός είναι ανενεργός, θα δίνεται βμηνη προθεσμία 
τακτοποίησης της όποιας εκκρεμότητας προκειμένου 
να καταστεί δυνατή η καταβολή από τον ΟΑΕΔ του 
δικαιούμενου ποσού. Μετά την παρέλευση του ως άνω 
διαστήματος, το ποσό θα πιστώνεται στο Λογαριασμό 
του ΛΑΕΚ 

Ο ΟΑΕΔ θα προχωρά στην αποπληρωμή του προ¬ 
γράμματος στη περίπτωση που οι εκκρεμότητες σε ότι 
αφορά τους καταρτιζόμενους δεν υπερβαίνουν το 20% 
του συνόλου αυτών. 

• Παραστατικά κόστους υλοποίησης του προγράμ¬ 
ματος κατάρτισης 

Για κάθε πρόγραμμα κατάρτισης, το κόστος υλοποίη¬ 
σης του προγράμματος δικαιολογείται με εξοφλημένο 
τιμολόγιο με πλήρη ανάλυση δαπανών το οποίο εκδίδει 
ο εκπαιδευτικός φορέας προς τον φορέα εκπροσώπη- 
σης: 

Στο τιμολόγιο θα πρέπει να γίνεται πλήρης ανάλυ¬ 
ση της δαπάνης η οποία θα περιλαμβάνει και τα εξής 
στοιχεία: 

0 Κωδικός Προγράμματος 

0 Αντικείμενο κατάρτισης 

0 Αριθμός καταρτιζομένων 

0 Ημερομηνία έναρξης -λήξης 

0 Όνομα εισηγητή -ώρες διδασκαλίας- το ποσό και 
ο αριθμός του λογαριασμού αυτών ή της επιταγής με 
την οποία καταβλήθηκε το σχετικό ποσό 

Η καταβολή της αμοιβής των εκπαιδευτών γίνεται: 

0 Είτε με δίγραμμη επιταγή 

0 Είτε με τραπεζική επιταγή 

0 Είτε με κατάθεση του ποσού σε τραπεζικό λογαρι¬ 
ασμό του δικαιούχου 

• Σε περίπτωση συνεργασίας του φορέα εκπροσώ¬ 
πησης των εργοδοτών με Εργατικό Κέντρο, για την 
υλοποίηση προγράμματος κατάρτισης, αντίγραφο νόμι¬ 
μου παραστατικού είσπραξης, που εκδίδει το εργατικό 
κέντρο προς τον φορέα εκπροσώπησης των εργοδο¬ 
τών. 

Τελικό στάδιο αποπληρωμής: 

Μετά την πιστοποίηση του ποσού που δικαιούται, ο 
φορέας εκπροσώπησης των εργοδοτών προσκομίζει: 

• φορολογική και ασφαλιστική ενημερότητα (όπου 
απαιτείται) 

• τιμολόγιο είσπραξης ή όποιο άλλο νόμιμο παρα¬ 
στατικό προβλέπεται να εκδίδει για την είσπραξη 
χρηματικών ποσών, προς τον ΟΑΕΔ με λεπτομερή 
ανάλυση των δαπανών του συγκεκριμένου προγράμ¬ 
ματος σύμφωνα με τα αντίστοιχα νόμιμα εξοφλημένα 
παραστατικά(τιμολόγια, αποδείξεις, δελτία παροχής 
υπηρεσιών) που έχει στην κατοχή του ο φορέας για 
όλες τις επιμέρους δαπάνες του προγράμματος κα¬ 
τάρτισης. 

Επίσης στο νόμιμο αυτό παραστατικό θα πρέπει να 
αναγράφεται το συνολικό ποσό της διαχειριστικής υπο¬ 
στήριξης του προγράμματος το οποίο προκύπτει από 
το σύνολο των πραγματοποιθεισών ανθρωποωρών κα¬ 
τάρτισης καθώς και το ποσό που αφορά το Εργατικό 
Κέντρο, εφόσον υπήρξε συνεργασία. 

Για την καταβολή του ποσού της αποπληρωμής του 
προγράμματος θα γίνεται πίστωση του λογαριασμού 
του φορέα σε οποιαδήποτε τράπεζα επιθυμεί. Επιση- 
μαίνεται ότι ο συγκεκριμένος λογαριασμός θα πρέπει 
να είναι στο όνομα του φορέα εκπροσώπησης των ερ¬ 


γοδοτών και μόνο. Το ποσό προμήθειας της τράπεζας 
βαρύνει τον δικαιούχο 

• ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

1. Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ. 

2. Από τις διατάξεις αυτής της απόφασης προκαλεί- 
ται δαπάνη ύψους 33.300.000,00 Ευρώ εις βάρος του 
προϋπολογισμού του ΛΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 
-♦- 

Αριθμ. 2358/33 (3) 

Τροποποίηση-συμπλήρωση της με υπ’ αριθμ. 2207/ 
32/10.7.2007 απόφασης του Δ.Σ. του Οργανισμού με 
την οποία είχε εγκριθεί η με υπ’ αριθμ. 393/18/3.7.2007 
απόφαση της Επιτροπής Διαχείρισης του ΛΑΕΚ, σχε¬ 
τικά με το «Ειδικό Πρόγραμμα Ολοκληρωμένης Πα¬ 
ρέμβασης για 600 ανέργους το ανώτερο που θα 
προσληφθούν στην επιχείρηση «ΕΛΛΗΝΙΚΗ ΒΙΟΜΗ¬ 
ΧΑΝΙΑ ΖΑΧΑΡΗΣ Α.Ε.» 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 
Β. του ν. 2336/1995, άρθρο 10 
Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ.7, άρθρο 8 παρ. 2 
εδ.ΙΔ, άρθρο 9 παρ.2 εδ. ΙΔ 

2. Τις υπ’ αριθμ. 151/18/22.5.2006, 393/18/3.7.2007 και 
541/20/17.7.2007 αποφάσεις της Επιτροπής Διαχείρισης 
του ΛΑΕΚ 

3. Τις με αριθμ.1494/21/22.5.2006 (ΦΕΚ 830/Β/6.7.2006) 
και 2207/32/10.7.2007 αποφάσεις του Δ.Σ. του Οργανι¬ 
σμού 

4. Τη γνώμη των μελών του, αποφασίζει: 

Την τροποποίηση-συμπλήρωση της υπ’ αριθμ. 
2207/32/10.7.2007 απόφασης του Δ.Σ. του Οργανισμού, 
με την οποία είχε εγκριθεί η υπ’ αριθμ. 393/18/3.7.2007 
απόφαση της Επιτροπής Διαχείρισης του ΛΑΕΚ, σχετικά 
με το «Ειδικό Πρόγραμμα Ολοκληρωμένης Παρέμβασης 
για 600 ανέργους το ανώτερο που θα προσληφθούν 
στην επιχείρηση «ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ 
Α.Ε.», ως εξής: 

Καταρτίζεται πρόγραμμα επιχορήγησης για την απα¬ 
σχόληση 600 ανέργων το ανώτερο ηλικίας 18-64 ετών οι 
οποίοι θα απασχοληθούν ή απασχολούνται από 15.4.2006 
στην επιχείρηση «ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ 
Α.Ε.» και συγκεκριμένα: 

0 Στο εργοστάσιο Λάρισας μέχρι 130 άτομα για το 
εξάμηνο του έτους 2006 και μέχρι 30 άτομα για τα 
εξάμηνα των ετών 2007, 2008. 

0 Στο εργοστάσιο Πλατέος μέχρι 170 άτομα για το 
εξάμηνο του έτους 2006, μέχρι 130 άτομα για τα εξά¬ 
μηνα των ετών 2007, 2008 και 80 άτομα για δύο έως 
έξι μήνες για τα έτη 2007 και 2008, με την προϋπόθεση 
ότι αυτά θα προσληφθούν μέχρι 1η Σεπτεμβρίου κάθε 
έτους. 

0 Στο εργοστάσιο Σερρών μέχρι 60 άτομα για το εξά¬ 
μηνο του έτους 2006, μέχρι 100 άτομα για τα εξάμηνα 
των ετών 2007,2008 και 70 άτομα για δύο έως έξι μήνες 

για τα έτη 2007 και 2008, με την προϋπόθεση ότι αυτά 
θα προσληφθούν μέχρι 1η Σεπτεμβρίου κάθε έτους. 

Β Στο εργοστάσιο Ξάνθης μέχρι 60 άτομα για το εξά¬ 
μηνο του έτους 2006 και μέχρι 30 άτομα για τα εξάμηνα 
των ετών 2007, 2008. 

13 Στο εργοστάσιο Ορεστιάδος μέχρι 160 άτομα για το 
εξάμηνο του έτους 2006, μέχρι 90 άτομα για τα εξάμηνα 
των ετών 2007,2008 και 50 άτομα για δύο έως έξι μήνες 
για τα έτη 2007 και 2008, με την προϋπόθεση ότι αυτά 
θα προσληφθούν μέχρι 1η Σεπτεμβρίου κάθε έτους. 

0 Κεντρικές Υπηρεσίες - Θεσσαλονίκη μέχρι 20 άτο¬ 
μα 

Παρ. 2. «ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙ- 
ΟΛΟΓΗΤΙΚΑ» ορίζεται ότι: 

Η επιχείρηση«ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ 
Α.Ε.»πρέπει να υποβάλλει εντός προθεσμίας η οποία 
θα καθοριστεί από σχετική εγκύκλιο του ΟΑΕΔ, αίτηση 
υπαγωγής στην Υπηρεσία του Οργανισμού όπου ανή¬ 
κει η έδρα της επιχείρησης. Η αίτηση θα αφορά στην 
απασχόληση των 600 ατόμων το ανώτερο για τα δύο 
εξάμηνα που έχουν απομείνει για τα έτη 2007- 2008, 
σύμφωνα με την προαναφερθείσα ανακατανομή. 

Τα δικαιολογητικά που θα υποβάλει η επιχείρηση εί¬ 
ναι: 

Έντυπη αίτηση, στην οποία θα αναφέρονται ανά ειδι¬ 
κότητα οι θέσεις για τις οποίες ζητά να επιχορηγηθεί, 
συνοδευόμενη από κατάσταση με τους εργαζομένους 
στην επιχείρηση «ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ 
Α.Ε.» που προσέλαβε ή θα προσλάβει. 

Καταστατικό ή ΦΕΚ (όπου δημοσιεύτηκε το κατα¬ 
στατικό) ή έναρξη επιτηδεύματος (έχει ήδη κατατεθεί 
με την αίτηση για το εξάμηνο του 2006). 

Αριθμητική κατάσταση με το προσωπικό που απα¬ 
σχολεί κατά την υποβολή της αίτησης, τη σχέση με την 
οποία απασχολείται το προσωπικό (αορίστου χρόνου, 
ορισμένου, μερική απασχόληση), χωρίς όμως να γίνεται 
αναφορά στα ημερομίσθια που έχουν πραγματοποιηθεί. 
Η κατάσταση πρέπει να είναι υπογεγραμμένη από το 
νόμιμο εκπρόσωπο της επιχείρησης και να συνοδεύεται 
από υπεύθυνη δήλωση. 

Για την ύπαρξη αυτών των προϋποθέσεων υπαγω¬ 
γής της εν λόγω επιχείρησης στις διατάξεις αυτής της 
Απόφασης κρίνει ο κατά τόπο αρμόδιος προϊστάμενος 
της Υπηρεσίας Απασχόλησης του Ο.Α.Ε.Δ. 

Παρ. 3 «ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ»: 

Αφού διαπιστωθεί ότι η επιχείρηση «ΕΛΛΗΝΙΚΗ ΒΙΟ¬ 
ΜΗΧΑΝΙΑ ΖΑΧΑΡΗΣ Α.Ε.» πληροί τις προϋποθέσεις έντα¬ 
ξής της στο πρόγραμμα θα ενημερωθεί από την αρμόδια 
Υπηρεσία του ΟΑΕΔ ότι μπορεί να συμμετάσχει στο 
πρόγραμμα (προέγκριση υπαγωγής στο πρόγραμμα). 

Η εγκριτική απόφαση εκδίδεται, από την αρμόδια 
Υπηρεσία όπου θα απασχοληθούν τα άτομα, μετά την 
πρόσληψη του τελευταίου επιχορηγούμενου μισθωτού. 
Οι προσλήψεις πρέπει να πραγματοποιούνται μέχρι 1η 
Ιουλίου κάθε έτους, για τους ανέργους που θα απασχο¬ 
ληθούν εξάμηνο και μέχρι 1η Σεπτεμβρίου για όσους θα 
απασχοληθούν για χρονικό διάστημα 2 έως 6 μηνών. 

Για την έκδοση της σχετικής εγκριτικής απόφασης 
η επιχείρηση «ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ Α.Ε.» 
πρέπει να υποβάλλει το αργότερο μέσα σε 15 ημέρες 
μετά την ημερομηνία πρόσληψης του τελευταίου προς 
επιδότηση μισθωτού, δελτία ανεργίας και φωτοτυπη- 


μένα αντίγραφα των αναγγελιών πρόσληψης που έκανε 
στο πλαίσιο του προγράμματος. 

Παρ. 5 «ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ» : 

Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

Σε περίπτωση που τα επιχορηγούμενα άτομα έχουν 
προσληφθεί σε διαφορετικές ημερομηνίες (το αργό¬ 
τερο μέχρι 1η Ιουλίου), το πρόγραμμα θα συνεχίζεται 
κανονικά για τα άτομα που έχουν προσληφθεί μετα¬ 
γενέστερα ύστερα από την ολοκλήρωση του εξάμηνου 
απασχόλησης των πρώτων. 

Η επιχορήγηση θα υπολογίζεται για κάθε εργάσι¬ 
μη ημέρα πλήρους απασχόλησης και μέχρι 25 ημέρες 
κατ’ανώτατο όριο για κάθε μήνα εφόσον όμως υπάρχουν 
20 τουλάχιστον ημερομίσθια το μήνα για κάθε επιχο¬ 
ρηγούμενο εργαζόμενο. 

Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχό¬ 
λησής του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορήγη¬ 
ση. Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για 20 ημε¬ 
ρομίσθια κατά μήνα. 

Κατά τη διάρκεια του κάθε εξαμήνου είναι δυνατόν 
επιχορηγούμενος ή μη μισθωτός να πραγματοποιήσει 
μόνο για τρεις (3) μήνες κάτω των είκοσι (20) ημερο¬ 
μισθίων. 

Παρ. 6 «ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ 
- ΔΕΣΜΕΥΣΕΙΣ» εδ. α: 

α) Η επιχείρηση υποχρεούται να διατηρήσει τις θέσεις 
εργασίας (μόνιμο προσωπικό που απασχολούσε κατά 
την ημερομηνία υποβολής της αίτησης και επιχορηγού¬ 
μενο) κατά τη διάρκεια των τριών εξαμήνων που ορίζει 
το πρόγραμμα. 

Σε περίπτωση που η επιχείρηση μειώσει το προσω¬ 
πικό της και εφόσον δεν το αντικαταστήσει μέσα σε 
τριάντα (30) ημέρες κατά τη διάρκεια του κάθε εξαμή¬ 
νου, το πρόγραμμα θα διακόπτεται κατά τόσες θέσεις 
εργασίας όσες μειώθηκε το προσωπικό και θα επιστρέ- 
φεται το αναλογούν ποσό επιχορήγησης, σύμφωνα με 
τους όρους της παρούσας Απόφασης. Σε περίπτωση 
μη αντικατάστασης λόγω έλλειψης ειδικότητας (που θα 
διαπιστώνεται από την Υπηρεσία) σε επιχορηγούμενη 
θέση θα διακόπτεται η επιχορήγηση μόνο για τη θέση 
αυτή, χωρίς άλλες επιπτώσεις για τον εργοδότη. 

Κατά την έναρξη του εξαμήνου του έτους 2008, η 
επιχείρηση οφείλει να απασχολεί τον αριθμό του προ¬ 
σωπικού το οποίο απασχολούσε κατά την ημερομηνία 
υποβολής της αίτησης εκδήλωσης ενδιαφέροντος για 
τα εξάμηνα των ετών 2007-2008. 

Σε περίπτωση που η επιχείρηση μειώσει το προϋ- 
πάρχον προσωπικό της μετά τη λήξη του εξαμήνου 
του έτους 2007, πρέπει να το αντικαταστήσει πριν την 
έναρξη του εξαμήνου του έτους 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

